CELEX: 32019D2156
Language: sl
Date: 2019-10-07 00:00:00
Title: Sklep Sveta (EU) 2019/2156 z dne 7. oktobra 2019 o stališču, ki se v imenu Evropske unije zavzame v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani glede sprejetja priporočila o odobritvi podaljšanja akcijskega načrta EU-Maroko o uveljavitvi prednostnega statusa (2013–2017)

17.12.2019   
               
               
                  SL
               
               
                  Uradni list Evropske unije
               
               
                  L 327/75
               
            
         SKLEP SVETA (EU) 2019/2156
         z dne 7. oktobra 2019
         o stališču, ki se v imenu Evropske unije zavzame v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani glede sprejetja priporočila o odobritvi podaljšanja akcijskega načrta EU-Maroko o uveljavitvi prednostnega statusa (2013–2017)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (1) (v nadaljnjem besedilu: Sporazum) je začel veljati 1. marca 2000.
                  
               
                     (2)
                  
                  
                     Na podlagi člen 80 Sporazuma lahko pridružitveni svet izda priporočila.
                  
               
                     (3)
                  
                  
                     Pridružitveni svet mora z izmenjavo pisem sprejeti priporočilo glede novega podaljšanja akcijskega načrta EU-Maroko o uveljavitvi prednostnega statusa (2013–2017) (v nadaljnjem besedilu: akcijski načrt) za dve leti.
                  
               
                     (4)
                  
                  
                     Primerno je, da se v zvezi s sprejetjem priporočila o odobritvi podaljšanja akcijskega načrta določi stališče, ki se v imenu Unije zavzame v pridružitvenem svetu, saj ima priporočilo pravne učinke.
                  
               
                     (5)
                  
                  
                     Podaljšanje akcijskega načrta bo podlaga za sodelovanje med EU in Marokom za leti 2019 in 2020, hkrati pa bo omogočilo določitev novih tematskih prednostnih nalog odnosov med EU in Marokom za prihodnja leta –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Evropske unije zavzame v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani, glede sprejetja priporočila o odobritvi dvoletnega (za leti 2019 in 2020) podaljšanja akcijskega načrta EU-Maroko o uveljavitvi prednostnega statusa (2013–2017), temelji na osnutku priporočila, priloženem temu sklepu.
         
         
            Člen 2
            Ta sklep je naslovljen na Komisijo in visokega predstavnika Unije za zunanje zadeve in varnostno politiko.
         
         
            V Luxembourgu, 7. oktobra 2019
            
               
                  Za Svet
               
               
                  Predsednica
               
               A.-M. HENRIKSSON
            
         
         
            (1)  UL L 70, 18.3.2000, str. 2.
      
      
         
            
               OSNUTEK
            
            PRIPOROČILO št. 1/2019 PRIDRUŽITVENEGA SVETA EU-MAROKO
            z dne …
            o odobritvi dvoletnega podaljšanja akcijskega načrta EU-Maroko o uveljavitvi prednostnega statusa (2013–2017)
            PRIDRUŽITVENI SVET EU-MAROKO JE –
            ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (1),
            ob upoštevanju naslednjega:
            
                        (1)
                     
                     
                        Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: Sporazum) je začel veljati 1. marca 2000.
                     
                  
                        (2)
                     
                     
                        Pridružitveni svet je na podlagi člena 80 Sporazuma pooblaščen za dajanje priporočil, ki so po njegovem mnenju potrebna za doseganje ciljev Sporazuma.
                     
                  
                        (3)
                     
                     
                        Na podlagi s člena 90 Sporazuma pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev Sporazuma.
                     
                  
                        (4)
                     
                     
                        Člen 10 poslovnika pridružitvenemu svetu omogoča, da sprejme priporočila v obdobju med zasedanji, in sicer po pisnem postopku.
                     
                  
                        (5)
                     
                     
                        Akcijski načrt za izvajanje prednostnega statusa (2013-2017) (v nadaljnjem besedilu: akcijski načrt) je bil leta 2018 podaljšan za eno leto. Podaljšanje akcijskega načrta za dve dodatni leti bo temelj odnosov med EU in Marokom za leti 2019 in 2020 ter bo omogočilo določitev novih tematskih prednostnih nalog odnosov med EU in Marokom za prihodnja leta –
                     
                  PRIPOROČA:
            
               Edini člen
               Pridružitveni svet po pisnem postopku priporoča dvoletno podaljšanje akcijskega načrta EU-Maroko o uveljavitvi prednostnega statusa (2013–2017).
            
            
               V …,.
               
                  
                     Za Pridružitveni svet EU-Maroko
                  
                  
                     Predsednik
                  
               
            
            
               (1)  UL L 70, 18.3.2000, str. 2.